Barrovo tijelo
Barrovo tijelo (prema otkrivatelju Murrayu Barru) je inactivirani hromosom X u ćeliji sa više od jednog hromosoma X, neaktivan u procesu koji se naziva lionizacija, kod vrsta saXY određivanjem spola (uključujući ljude). Lyonova hipoteza navodi da su u ćelijama s više X hromosoma svi osim jednog inaktivirani tokom embriogeneze sisara. To se događa rano u embrionalnom razvoju, slučajnim putem kod sisara, izuzev torbara i nekih van-embrionskim tkivima, nekih placentnih sisara, kod kojih je X hromosom iz sperme uvijek deaktiviran. Neaktivni X hromosom može se vidjeti u interfaznom jedru kao tamno obojena mala masa u dodiru s jezgrenom membranom poznatom kao Barrovo tijelo ili X - hromatin. Kod ljudi sa više od jednog X hromosoma, broj Barrovih tijela vidljivih u interfazi uvijek je zs jedan manji od ukupnog broja X hromosoma. Naprimjer, ljudi sa Klinefelterovim sindromom (47, XXY kariotip) imaju jedno Barrovo tijelo, a oni sa 47, XXX kariotipom imaju dva Barrova tijela. Barrova tijela mogu se vidjeti u jedru kao neutrofilni, na rubu jedra u ženskim somatskim ćelijama između dijeljenja.